Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: mértékû terhelését kívánja meg. A magyar környezetpolitika a fenntartható fejlõdést elõsegítõ — a környezet védelmének általános szabályairól szóló 1995. évi LIII. törvényben rögzített — elveit és céljait a hulladékkal kapcsolatban a hulladékgazdálkodásról szóló 2000. évi XLIII. törvény (a továbbiakban: Hgt.) határozza meg. A természeti
Paragraph Index: 442

2. A HULLADÉKGAZDÁLKODÁS HELYZETE Magyarországon 2000-ben közel 70 millió tonna hulladék képzõdött, ami tartalmazza a termelés és elosztás, valamint a fogyasztás során keletkezõ összes hulladékot, beleértve a mezõgazdaságból származó, többnyire a mezõgazdaságban felhasznált, visszaforgatott növényi maradványokat, biomasszát is. E mennyiség közel 4,95%-a veszélyes hulladék, míg a 95,05%-nyi nem-veszélyes hulladékból közel 10%-ot tesz ki az inert hulladék (építési-bontási hulladék egy része, valamint az építõanyag célú kitermelés hulladéka). Az ipari hulladék közel 90%-át az erõmûvi és kohászati salak, bányászati meddõ és ipari szennyvíz-, illetve vízkezelési iszap adja. A fennmaradó mennyiség tartalmazza az ipari termelési hulladékhoz hasonló jellegû, elosztásból (kereskedelem, szolgáltatások) származó hulladékot is. A településihulladék-kezelési közszolgáltatást igénybe vevõ gazdálkodó szervezetek nem-veszélyes hulladéka mindazonáltal a települési hulladékban jelenik meg. A mezõgazdasági és az élelmiszeripari hulladék, illetve a biomassza mintegy 85%-át a növénytermesztésben és erdõgazdálkodásban képzõdõ növényi maradványok és az állattartásból származó trágyák teszik ki, amelyek a közel 100%-os mezõgazdasági visszaforgatás következtében a mezõgazdaság számára lényegében nem jelentenek hulladékot. A növényi maradványok és trágyák minél hatékonyabb felhasználását a környezetkímélõ gazdálkodási módok támogatásán keresztül a jövõben a Nemzeti Agrárkörnyezetvédelmi Program támogatja. A maradék 15%-nyi, többnyire élelmiszeripari hulladék döntõ hányadában szintén szerves hulladék, amelynek kezeléséhez az FVM irányításával induló Élelmiszeripari Környezetvédelmi Programnak kell segítséget nyújtania. A települési hulladék magában foglalja a kb. 4,6 millió tonna települési szilárd hulladékot, amelynek mintegy 2/3-a származik a háztartásokból, míg 1/3-át az intézményekben, szolgáltatásokban és iparban keletkezõ, a háztartási hulladékhoz hasonló, azzal együtt kezelt hulladék adja. Ebbõl a szervezetten begyûjtött és kezelt mennyiség 4,1 millió tonna (közel 90%). Közel 15 millió tonnára becsülhetõ a települési folyékony hulladék mennyisége (a csatornázatlan lakásokban keletkezõ szennyvíz becsült mennyisége a vízfogyasztásból számítva, mintegy 90%-os elszikkadást feltételezve), amelybõl a csatornával és szennyvíztisztítóval nem rendelkezõ települések csatornapótló, gyûjtõ és ülepítõ létesítményeibõl mintegy 5,5 millió tonna kerül összegyûjtésre. E mennyiséghez járul az üzemi és a közüzemi szennyvíztisztítók iszaptárolóiból (300-300 ezer tonna), valamint a csatornatisztításból (90 ezer tonna) származó, összesen közel 0,7 millió tonna szennyvíziszap. A képzõdött közel 3,4 millió tonna veszélyes hulladék 1/4-ét a timföldgyártásból származó vörösiszap adja. Közel 1,5 millió tonna veszélyes hulladék a feldolgozóiparból származik, amelyen belül a legnagyobb mennyiséget a fémkohászati és fémfeldolgozási salakok és iszapok, valamint az ásványolaj-termékek feldolgozásából és felhasználásából származó hulladékok képviselik. További közel 1 millió tonnát tesznek ki az erõmûvek és a hulladékégetõk égetési maradékai. Veszélyes hulladék természetesen a mezõgazdaságban és az élelmiszeriparban, valamint a lakosságnál, illetve a szolgáltatásokban is képzõdik. Növényi és állati eredetû a veszélyes hulladék mintegy 10%-a. A települési szilárd hulladéknak kb. 0,7—1,0%-a veszélyes. A képzõdõ hulladék mennyisége Millió tonna Hulladék típusa 1990. 1995. 2000. Mezõgazdasági és élelmiszeripari nem-veszélyes 13,0 4,0 5,0 Ipari és egyéb gazdálkodói nemveszélyes 34,6 27,1 21,5 Települési szilárd 4,9 4,5 4,6 Települési folyékony (szennyvíziszap nélkül)* 11,7 9,6 5,5 Települési szennyvíziszap 0,3 0,4 0,7 Veszélyes 4,5 3,4 3,4 Összesen 69,0 49,0 40,7 Biomassza** 37,0 41,0 28,0 Mindösszesen 106,0 90,0 68,7 * Begyûjtött mennyiség. ** A biológiai körforgásba megközelítõleg teljes egészében visszakerülõ mezõ- és erdõgazdasági maradványok. 2.1. A hulladékgazdálkodás gyakorlati megvalósítása A hulladék kezeléséért — a további kezelésnek megfelelõ gyûjtéséért, hasznosításának és ártalmatlanításának megoldásáért — alapvetõen a hulladék termelõje, illetõleg mindenkori birtokosa felelõs. E felelõsségének a jogszabályokban elõírt feltételek betartásával, a „szennyezõ fizet” elvnek megfelelõen vagy a maga elvégezte kezeléssel, amely engedélyköteles tevékenység; vagy a kezelésre engedéllyel bíró kezelõnek történõ átadással — egyben a kezelés költségeinek megfizetésével — tesz eleget. Külön jogszabályokban meghatározott esetekben a hulladékkezelési felelõsség — illetõleg a költségek viselése — a hulladékot eredményezõ termék gyártóját terheli. A települési hulladék esetében a lakosságot terhelõ felelõsség érvényesíthetõsége érdekében a települési önkormányzatoknak a települési hulladék kezelését biztosító közszolgáltatást kell szervezniük. 2002/154. szám A hulladékot begyûjtõ, hasznosító és ártalmatlanító szervezetek tevékenységüket csak a környezetvédelmi hatóságok engedélyével kezdhetik meg, és folytathatják. Tevékenységükrõl és az általuk kezelt hulladék mennyiségérõl és minõségérõl nyilvántartást kell vezetniük, és évente jelentést kell tenniük a hatóságok számára. 2.1.1. Megelõzés A hulladék képzõdésének, illetve veszélyességének megelõzése a képzõdõ hulladékmennyiség csökkenésével jellemezhetõ. Ez a csökkenés — különösen a ’90-es évek elsõ felében — inkább a gazdasági-termelési visszaesésnek, semmint a tudatos megelõzési intézkedéseknek volt köszönhetõ. Az ipari hulladék esetében a folyamatos iparszerkezet-váltás, illetve az ezzel együtt járó termék- és technológiafejlesztés egyúttal kevesebb és kevésbé veszélyes hulladék képzõdésével jár. A képzõdõ települési szilárd hulladék tömege a fogyasztás folyamatos bõvülése ellenére az utóbbi években alig változik, ami egyrészt a szilárdfûtõanyag-használat visszaszorulásának, másrészt a kis sûrûségû, de nagy térfogatú könnyûfrakció térnyerésének következménye. A települési folyékony hulladék mennyiségének csökkenése a bõvülõ csatornázásnak és szennyvíztisztításnak, illetve a vízfogyasztás csökkenésének köszönhetõ (2000-tõl azonban ismét növekvõ tendenciát mutat a vízfogyasztás). A szennyvíziszap mennyisége ezzel párhuzamosan természetesen növekszik. 2.1.2. Hasznosítás A képzõdõ hulladék hasznosítása nemzetközi összehasonlításban meglehetõsen alacsony. Az ipari nem-veszélyes hulladék hasznosítása nem éri el a 30%-ot, a veszélyes hulladéké a 20%-ot, míg a közszolgáltatás keretében begyûjtött települési szilárd hulladéknak csak alig 3%-a, a begyûjtött települési folyékony hulladéknak és a szennyvíziszapnak közel 30—40%-a kerül hasznosításra. Így összességében — a mezõgazdasági növényi maradványok visszaforgatását nem számítva — a hasznosítás mértéke a 30%-ot sem éri el. E teljesítmény elérését is csak a termékdíjrendszer bevezetése tette lehetõvé, amelynek eredményeként a csomagolási hulladék közel 35%-a, a hulladék akkumulátorok mintegy 95%-a (igaz, külföldön), a hulladék olajok 40%-a hasznosul. A termékdíjrendszeren keresztül elkülönítetten kerül összegyûjtésre és kezelésre az évente keletkezõ gumiabroncs hulladék, valamint a kiselejtezett hûtõgépek, illetve a hûtõfolyadékok döntõ hányada. 2.1.3. Ártalmatlanítás A képzõdõ hulladék jellemzõ kezelése az ártalmatlanítás, ezen belül is a lerakás. Utóbbi aránya — a mezõgazdasági hulladékot nem számítva — meghaladja az 50%-ot. A hulladék fizikai-kémiai, biológiai vagy termikus ártalmatlanítása (ez utóbbiba beleértve most az energetikai hasznosítást is) együttesen alig éri el a 20%-ot, de ennek csaknem felét a szennyvíztisztítóban kezelt vagy csatornába eresztett folyékony települési hulladék adja. A termikus ártalmatlanítás mintegy 6%-ot képvisel, a közel 4% fizikaikémiai ártalmatlanítás többnyire a vegyianyag-hulladék kezelését jelenti. A veszélyes hulladék kb. 75%-a, az ipari hulladék mintegy 60%-a, a települési szilárd hulladék több mint 4/5-e, a szennyvíziszap fele lerakásra vagy tartós tárolásra kerül. A települési szilárd hulladék ártalmatlanítása 665 regisztrált, a közszolgáltatás kereteiben mûködõ lerakón történik, amelyeknek csak mintegy 15%-a tekinthetõ megfelelõ mûszaki védelemmel kiépített lerakónak. Ezek mellett azonban — a PHARE által támogatott lerakófelmérési program vizsgálatai szerint — még további mintegy 620, többnyire kis befogadóképességû lerakóhelyet használnak. Az egyetlen települési hulladékot égetõ Fõvárosi Hulladékhasznosító Mû Budapest települési hulladékának több mint felét ártalmatlanítja, azonban ennek füstgáztisztító rendszerét mielõbb fel kell újítani. Az ipari hulladékok közül elsõsorban a nagy mennyiségben képzõdõ erõmûvi, kohászati és bányászati hulladék kerül lerakásra, többnyire a képzõdés helyén, illetve környékén kialakított hányókon. A veszélyes hulladék termikus ártalmatlanítására összesen kb. 85 ezer tonna éves égetési kapacitás áll rendelkezésre, amelynek közel 1/3-át kis kapacitású kórházi égetõk és hulladék olajat égetõ berendezések adják. 2.1.4. Szennyezett területek, régi lerakók Az elmúlt évtizedek során a gondatlanul végzett gazdasági tevékenységek, illetve hulladékkezelés, valamint a mainál jóval enyhébb szabályozás, esetenként illegálisan történt hulladékelhelyezés következtében számos helyen szennyezett területek alakultak ki. A régi, ma már lezárt, többnyire rekultivált lerakókban mintegy 500 millió tonna ipari hulladékot halmoztak fel, amelynek 99%-át a bányaipar, a vaskohászat, a villamosenergia-ipar és az építõipar adja. A lerakott mennyiség mintegy 10%-a ma is veszélyezteti vagy szennyezi a környezetet. A lerakott mennyiségnek ma csak 0,3%-át hasznosítják évente, holott ennek sokszorosa hasznosítható lenne. A lerakókban felhalmozott hulladék 7%-a (35 millió tonna) minõsül ma veszélyesnek, amelynek több mint 90%-a vörösiszap, a maradék nagy része pedig fúrási iszap. A mai lerakási követelményeket ki nem elégítõ módon lerakott, közvetlen veszélyeztetést jelentõ veszélyes hulladék mennyisége mintegy 270 ezer tonnára becsülhetõ, amelynek felszámolása folyamatban van. A PHARE támogatással készülõ lerakófelmérési program elõzetes adatai alapján közel 620, 3—500 m3-t meghaladó nagyságú illegálisan használt lerakó és vadlerakó létezik az országban, míg a felhagyott, bezárt, de nem kellõen rekultivált lerakóhelyek száma eléri az 1250-et. Ezek mintegy 10 millió tonna felhalmozott hulladékkal 2002/154. szám veszélyeztetik a környezetet. A régi, nem megfelelõ biztonságot adó lerakók felszámolására egyrészt az Országos Környezeti Kármentesítési Programon belül — a 33/2000. (III. 17.) Korm. rendelet szerinti felelõsség érvényesítésével —, másrészt a településihulladék-lerakók rekultiválási programján belül kerül sor, amelyek eredményeként évente 50—100 lerakó kerül bezárásra, felszámolásra, illetve rekultiválásra. A képzõdõ hulladék kezelése

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes